ASWIN
నంబర్‌ వన్‌ స్థానం నిలబెట్టుకున్న అశ్విన్‌
న్యూఢిల్లీ: అంతర్జాతీయ క్రికెట్‌ మండలి(ఐసిసి) మంగళవారం ప్రకటించిన బౌలర్ల ర్యాంకింగ్స్‌లో టీమిండియా ఆఫ్‌ స్పిన్నర్‌ అశ్విన్‌ తన నంబర్‌ వన్‌ స్థానాన్ని నిలబెట్టుకున్నాడు.విశాఖ వేదికగా జరిగిన రెండవ టెస్టులో అశ్విన్‌ 8 వికెట్లు తీసుకోవడంతో పాయింట్ల పట్టికలో నంబర్‌ వన్‌ స్థానంలో కొనసాగతున్నాడు.ఇంగ్లండ్‌తో జరుగుతున్న అయిదు టెస్టు మ్యాచ్‌ల సిరీస్‌లో టీమిండియా బోణి చేసింది.టెస్టు సిరీస్‌లో భాగంగా రాజ్‌కోట్‌లో జరిగిన తొలి టెస్టు డ్రాగా ముగించిన టీమిండియా విశాఖ వేదికగా జరిగిన రెండవ టెస్టులో 246 పరుగులతో ఇంగ్లండ్‌పై భారీ విజయం సాధించింది.కాగా ఈ విజయంతో అయిదు మ్యాచ్‌ల సిరీస్‌లో 1-0తో టీమిండియా ముందంజలో ఉంది.ఇంగ్లండ్‌ బ్యాటింగ్‌ లైనప్‌ను కుప్పకూల్చడంతో అశ్విన్‌ కీలక పాత్ర పోషించాడు.దీంతో తాజా ఐసిసి ర్యాంకింగ్స్‌లో 895 పాయింట్లతో నంబర్‌ వన్‌ స్థానంలో కొనసాగుతున్నాడు.కాగా 867 పాయింట్లతో శ్రీలంకకు చెందిన వెటరన్‌ స్పిన్నర్‌ హెరాత్‌ రెండవ స్థానంలో ఉన్నాడు.టాప్‌ 10 బౌలర్ల జాబితాలో అశ్విన్‌తో పాటు మరో స్పిన్నర్‌ జడేజా కూడా చోటు దక్కించుకున్నాడు. కాగా 795 పాయింట్లతో జడేజా ఆరవ స్థానంలో ఉన్నాడు.అశ్విన్‌ రెండవ టెస్టులో ఆల్‌ రౌండర్‌ ప్రతిభ కనబరిచాడు.బ్యాటింగ్‌లోను 58 పరుగులతో ఆకట్టుకున్నాడు.కాగా రెండవ టెస్టు తొలి ఇన్నింగ్స్‌లో అశ్విన్‌ 5 వికెట్లు తీసుకోవ డంతో టెస్టు దిగ్గజాల సరసన చేరాడు. టాప్‌ 5 టెస్టు బౌలర్లు అశ్విన్‌ 895 పాయింట్లతో టీమిండియా ఆఫ్‌ స్పిన్నర్‌ అశ్విన్‌ ఐసిసి టెస్టు ర్యాంకింగ్స్‌లో నంబర్‌ వన్‌ స్థానంలో ఉన్నాడు.ఇక శ్రీలంక కు చెందిన హెరాత్‌ 867 పాయింట్లతో రెండవ స్థానంలో కొనసాగుతున్నాడు. దక్షిణాఫ్రికాకు చెందిన డేల్‌ స్టెయిన్‌ 852 పరుగులతో ఐసిసి టెస్టు ర్యాంకింగ్స్‌లో మూడవ స్థానంలో ఉన్నాడు.కాగా ఇంగ్లండ్‌కు చెందిన జేమ్స్‌ అండర్సన్‌ 850 పాయింట్లతో ఐసిసి టెస్టు ర్యాంకింగ్స్‌లో నాలుగవ స్థానంలో కొనసాగుతుండగా,ఇంగ్లండ్‌కు చెందిన మరో బౌలర్‌ స్టువర్ట్‌ బ్రాడ్‌ 820 పాయింట్లతో ఐసిసి టెస్టు ర్యాంకింగ్స్‌లో అయిదవ స్థానం సాధించాడు.